text:
                      højesterets kendelse
                            afsagt tirsdag den 12. juni 2012
sag 318/2011
tinglysningsretten
mod
aaa united danmark a/s
(advokat morten munch)
i tidligere instanser er truffet afgørelse af tinglysningsretten den 15. februar 2011 og afsagt
kendelse af vestre landsrets 4. afdeling den 5. maj 2011.
i påkendelsen har deltaget tre dommere: peter blok, lene pagter kristensen og hanne
schmidt.
påstande
kærende, tinglysningsretten, har nedlagt påstand om, at den anmeldte transport og debitor-
skifte afvises.
indkærede, aaa united danmark a/s, har nedlagt påstand om stadfæstelse.
anbringender
tinglysningsretten har anført bl.a., at retsplejelovens § 581, stk. 1, er en specialregel for hæf-
telser, der ikke har opnået dækning på tvangsauktion. reglen er indsat for at give køber mu-
lighed for at få udækkede hæftelser slettet, idet kreditor i denne situation ikke har noget inci-
tament til at medvirke ved aflysning af pantebrevet. det er fogedretten, der afgør, hvilke ret-
tigheder der er udækkede ved auktionen, og auktionen medfører, at den udækkede del af pan-
terettigheden bortfalder.
                                               - 2 -
der foreligger ikke retspraksis om, at ejerpantebreve skal kunne genanvendes og bestå som en
panterettighed i ejendommen, uagtet at panteretten på grund af manglende dækning på
tvangsauktion reelt er bortfaldet. det er derimod i retspraksis fastslået, at selvom udækkede
pantehæftelser henstår uaflyst, er de i realiteten bortfaldet ved hammerslag i tvangsauktions-
sagen. dette har sammenhæng med det bærende tvangsauktionsprincip, at ejendommen efter
auktionen er renset for udækkede rettigheder.
det er for ejerpantebreve alene den underliggende fordring sikret ved underpant, der er om-
fattet af retsplejelovens § 581, stk. 1, medens der for almindelige pantebreve er sammenfald
mellem pantesikkerhedsdokumentet og gældsforholdet.
retsplejelovens § 581, stk. 1, tager ikke stilling til en prioritetsorden, hvor en række pante-
breve i realiteten er bortfaldet ved tvangsauktionen som udækkede, men hvor et efterfølgende
ejerpantebrev begæres bibeholdt som en rettighed over ejendommen. det vil skabe usikkerhed
om tingbogen, hvis sådanne udækkede panterettigheder kan videreføres, og ejeren af ejen-
dommen derefter på et vilkårligt senere tidspunkt kan begære sletning i medfør af retsplejelo-
vens § 581, stk. 1.
rettighedshavere, der erhverver pantefordringer, vil herefter ikke kunne agere på baggrund af
en tingbogsattest og dokumentet samt dets påtegninger, men vil være henvist til at foretage
nærmere undersøgelser af, om ejendommen har været på tvangsauktion, efter dokumentet
blev tinglyst. det forekommer ikke rimeligt at bringe tilliden til tingbogens udvisende i tvivl
alene for at høste en afgiftsgevinst.
skat’s vejledning om tinglysningsafgift kan ikke tillægges betydning, da skat er afgifts-
myndighed og ikke tinglysningsmyndighed.
aaa united danmark a/s har anført bl.a., at det, der bortfalder på en tvangsauktion, er un-
derpanthaverens underpanteret i ejerpantebrevet. hvis ejerpantebrevet slet ikke var under-
pantsat til nogen kreditor, måtte ejerpantebrevet anses for dækket, da fordringen ville være 0
kr., uanset hvor i prioritetsordenen ejerpantebrevet var indplaceret. hvis tinglysningsrettens
afgørelse opretholdes, vil ejerpantebrevet i en sådan situation anses for bortfaldet. det eneste,
                                                 - 3 -
der kan bortfalde på en tvangsauktion, er imidlertid underpanthaverens underpanteret i ejer-
pantebrevet.
en praksis, der følger tinglysningsrettens argumentation, hvorefter også selve ejerpantebrevet
bortfalder ved tvangsauktion, stemmer ikke overens med formuleringen af retsplejelovens §
581, stk. 1, der således helt vil savne mening. det følger modsætningsvis af ordlyden af rets-
plejelovens § 581, stk. 1, at rettigheder, der ikke får dækning på en tvangsauktion, ikke auto-
matisk slettes af tingbogen. det er køberen, der på begæring kan kræve, at disse rettigheder
slettes, og der ligger således ikke nogen begrænsning i bestemmelsen for, at et ejerpantebrev
kan overtages efter en tvangsauktion. det er da også antaget i juridisk litteratur, at auktions-
køber kan disponere over udækkede pantebreve.
ordene ”rettigheder, der ikke fik dækning” i retsplejelovens § 581, stk. 1, henviser til pantha-
vernes rettigheder over den faste ejendom og ikke auktionskøberens rettigheder. auktionskø-
berens rettigheder over den faste ejendom vil for eksempel være ejerpantebrevet.
det er alene auktionskøberen, der kan få tiltransporteret ejerpantebrevet, og når dette er ting-
lyst, vil det ikke efterfølgende være muligt for auktionskøber at begære ejerpantebrevet slettet
i medfør af retsplejelovens § 581, stk. 1.
det er antaget i juridisk litteratur, at auktionskøbers overtagelse af et udækket ejerpantebrev
alene udløser tinglysningsafgift for lysning af kreditor- og debitorskiftet, og det er forudsat i
skat’s tinglysningsafgiftsvejledning, at auktionskøber kan overtage et udækket ejerpante-
brev. det forhold, at skat har udarbejdet en vejledning om emnet, støtter, at transporter i
praksis har kunnet tinglyses. skat betragter det ikke som omgåelse, at ejerpantebrevet til-
transporteres auktionskøber.
der er ikke grundlag for at antage, at transport af udækkede ejerpantebreve vil svække tilliden
til tingbogens udvisende.
tinglysningsretten vil med sin afgørelse ændre en fast praksis, hvilket der ikke er grundlag
for.
                                                - 4 -
højesterets begrundelse og resultat
et ejerpantebrev, hvor en ejendoms ejer giver sig selv pant i ejendommen for et bestemt be-
løb, er ikke i sig selv bærer af en fordring, men giver ejendommens ejer mulighed for at stille
panteretten ifølge ejerpantebrevet til sikkerhed for gæld til en kreditor. ved salg af en fast
ejendom kan ejerpantebrevet overdrages til den nye ejer af ejendommen, og den nye ejer kan
få denne overdragelse tinglyst, såfremt den nye ejer indtræder som både debitor og kreditor
ifølge pantebrevet.
opnår et ejerpantebrev ikke dækning på tvangsauktion, er panteretten for krav mod ejendom-
mens hidtidige ejer ophørt. det er kun den nye ejer, der efter retsplejelovens § 581, stk. 1, kan
forlange pantebrevet slettet på baggrund af auktionen. den nye ejer kan imidlertid også und-
lade at forlange ejerpantebrevet slettet af tingbogen og i stedet få ejerpantebrevet tiltransporte-
ret. højesteret finder, at der ikke er noget til hinder for, at den nye ejer af ejendommen lader
transporten tinglyse og anvender ejerpantebrevet som grundlag for pantsætning.
højesteret stadfæster herefter landsrettens kendelse.
                                        thi bestemmes:
landsrettens kendelse stadfæstes.
i kæremålsomkostninger skal tinglysningsretten til aaa united danmark a/s betale 5.000
kr. beløbet skal betales inden 14 dage efter denne højesteretskendelses afsigelse og forrentes
efter rentelovens § 8 a.


text:
                             højesterets dom
                        afsagt torsdag den 11. februar 2016
sag 227/2014
(1. afdeling)
skatteministeriet
skat
(kammeradvokaten ved advokat boris frederiksen)
mod
peer kølendorf
(advokat tom kári kristjánsson)
i tidligere instans er afsagt dom af østre landsrets 15. afdeling den 31. oktober 2014.
i pådømmelsen har deltaget fem dommere: jytte scharling, jon stokholm, henrik waaben,
oliver talevski og jan schans christensen.
påstande
parterne har gentaget deres påstande.
anbringender
skatteministeriet har i det væsentlige gentaget sine anbringender og supplerende anført bl.a.,
at der ikke ved vurderingen af peer kølendorfs ansvar som direktør i comitel international
a/s skal tages hensyn til hans øvrige arbejdsopgaver i andre selskaber i koncernen. ansvars-
vurderingen i relation til den dagældende aktieselskabslovs § 54, stk. 2, skal alene foretages i
forhold til det selskab, hvori ledelsesmedlemmet har varetaget direktionshvervet og dermed
haft ansvaret for den daglige drift. det kan endvidere ikke tillægges betydning for peer kø-
lendorfs ansvar i forhold til tredjemand, at han havde opnået bestyrelsens accept af, at han
som direktør havde en begrænset involvering i den daglige drift af comitel international, og
                                              - 2 -
at han alene havde et formelt ansvar for at etablere de overordnede organisatoriske og øko-
nomiske rammer. dette gælder navnlig i en situation, hvor selskabet alene havde én aktivitet
og 5-6 ansatte. under sådanne omstændigheder er der ikke mulighed eller behov for delega-
tion uden kontrol fra direktøren, i det omfang som det skete i comitel international. peer kø-
lendorfs manglende involvering i den daglige drift er i en situation som den foreliggende et
skærpende moment.
det er skatteministeriets opfattelse, at comitel international i perioden fra begyndelsen af
november 2003 og i hele 2004 kun i meget begrænset omfang handlede med leverandører og
kunder, der ikke var involveret i momssvig. ud fra svar, som ministeriet har modtaget fra
myndigheder i andre eu-lande om comitel internationals samhandelspartnere i 2003 og
2004, må det lægges til grund, at aktiviteten i comitel international inklusive ”gul feber”-
handlerne fra udspaltningen af broker-aktiviteten og frem til slutningen af 2004 i meget be-
tydeligt omfang – mindst 80 % – skete ved samhandel med selskaber, der formodningsvis var
involveret i momssvig, herunder som ”missing traders”.
skat har ikke ved modtagelse af kundelister og foretagelse af udbetalingskontroller i co-
mitel international skabt en berettiget forventning hos peer kølendorf om, at selskabets bro-
kerhandel ikke var momssvigrelateret. i forbindelse med en udbetalingskontrol i medfør af
momslovens § 74, stk. 1, foretager skat ikke en egentlig prøvelse af de omhandlede akti-
viteter eller anden godkendelse af virksomhedens regnskab. en udbetalingskontrol kan derfor
ikke sidestilles med en egentlig afgiftskontrol.
peer kølendorf har i det væsentlige gentaget sine anbringender og supplerende anført bl.a., at
det bestrides, at varer, som comitel international solgte til eu-samhandelspartnere, blev an-
vendt til at begå momssvindel. svarene fra myndigheder i øvrige eu-lande om comitel in-
ternationals samhandelspartnere i 2003 og 2004 udgør ikke dokumentation herfor. der er un-
der alle omstændigheder tale om forhold, som han ikke kendte eller burde kende til. hverken
skat eller udenlandske myndigheder tilkendegav – uanset løbende kontakt – at comitel in-
ternational havde handlet med ”missing traders”, hvilket betryggede ham i, at selskabets for-
holdsregler var effektive.
                                               - 3 -
det påvirker vurderingen af en borgers ansvar over for skat, hvad skat har instrueret bor-
geren i at gøre, særligt når borgeren herefter har iagttaget disse instruktioner i en årrække og
ikke på noget tidspunkt i perioden op til sagens handler fik oplyst af skat, at selskabet
havde gjort noget forkert, eller at selskabet havde været involveret i en handel, der havde ført
til et momstab for danmark eller et andet land.
supplerende sagsfremstilling
af det for højesteret fremlagte materiale vedrørende comitel internationals samhandelspart-
nere i andre eu-lande i perioden 2003-2004, herunder oplysninger fra det britiske og det
spanske virksomhedsregister, fremgår bl.a., at en del af de virksomheder, som comitel in-
ternational havde samhandel med i perioden, er afregistreret, medens andre fortsat er registre-
ret.
forklaringer
til brug for højesteret er der afgivet forklaring af sheng tang og stina grøndahl (tidligere
christina evers) og supplerende forklaring af peer kølendorf.
sheng tang har forklaret bl.a., at han er uddannet i kina, hvorfra han har, hvad der svarer til
en cand. merc. han kom til danmark i 1991, men har ikke studeret her i landet. han har haft
mange forskellige jobs, inden han blev ansat i comitel, bl.a. i telecom software virksomheden
build systems. han har også arbejdet i en eksportvirksomhed i seks år, hvor han var eksport-
manager. arbejdet i eksportvirksomheden bestod i eksport af danske højtalere til kina og re-
sten af fjernøsten. han mener, det var i 2001, han blev ansat i comitel. hos comitel fik han
ansvar for handlen med mobiltelefoner med de asiatiske lande, der var i boom på tidspunktet.
da han blev ansat hos comitel, var han til ansættelsessamtale hos peer kølendorf. han blev
ansat i brokerafdelingen. i starten handlede han udelukkende med mobiltelefoner. de første
fem måneder var der ikke noget af lave. det var svært, fordi brokervirksomhed handler om
kontakter og relationer, og i starten har man ingen. efter fem måneder fik han fat i samsung i
stockholm, og derfra gik det godt. der blev f.eks. fra samsung solgt restpartier til hong kong
og andre asiatiske lande. han har aldrig handlet med cpu’er og it-komponenter.
han mener, at de var fire brokere, da han blev ansat. de andre brokere solgte også udeluk-
kende mobiltelefoner. t1, der i begyndelsen ikke arbejdede med brokervirksomhed, var også i
                                              - 4 -
comitel på det tidspunkt. der var forskel på de kunder, brokerne håndterede. man havde sine
egne kunder. f.eks. var det kun ham, der havde en kunderelation til samsung.
da han blev ansat, var hans chef michael simonsen, som var gruppeleder. peer kølendorf var
slet ikke involveret i brokerhandel. så vidt han ved, havde ingen af brokerne kontakt med
peer kølendorf. peer kølendorf var til stede i virksomheden dagligt, men var slet ikke ind-
blandet i hans arbejde. peer kølendorf var ikke nede i detaljerne med brokervirksomheden.
han mener ikke, at peer kølendorf havde indsigt i detaljer i brokermarkedet, og han havde
ikke daglig sparring med peer kølendorf.
hans bemyndigelse til at handle var ubegrænset, forudsat han havde en køber og en sælger.
han kunne f.eks. købe 3-5.000 mobiltelefoner til en stk. pris på 1.500 kr. en sådan handel
kunne han foretage uden at spørge. der var ikke tilfælde, hvor hans handler skulle godkendes.
han har f.eks. købt 20.000 og 30.000 mobiltelefoner fra samsung, uden at der skulle spørges.
han mener ikke, at han først skulle tjekke, om der f.eks. var likviditet til at foretage handlen.
når kunder købte, var det kontant, og der blev ikke handlet på kredit.
det var michael simonsen, der fortalte ham, hvordan de praktiske ting, f.eks. kundetjek og
momsforhold mv., skulle håndteres. senere blev det t1, han refererede til. han kan ikke tids-
fæste, præcis hvornår han begyndte at referere til t1. han kan heller ikke huske, om der blev
lavet budgetter i forhold til, hvor meget brokerne skulle omsætte for. han fik fast løn og pro-
vision. provisionen var meget lav i starten. der var tale om promiller. provisionen steg et par
år efter hans ansættelse.
kunder til hans leverandører, f.eks. samsung, kunne være baseret i eksempelvis holland eller
hong kong. kunderne var forskellige. vedrørende opstillingen, der viser hans kunder, leve-
randører og omsætningstal i 2004-2006, kan det godt passe, at hans kunder primært var euro-
pæiske virksomheder, men der var også større handler med virksomheder i hong kong, f.eks.
starup trading company og hct holding ltd. det er de virksomheder, der står ”hk” ud for
i opstillingen. det må have været muligt at opnå højere priser fra de europæiske kunder.
hans kunder i fjernøsten var brokere. det var relationer, han havde opbygget, og til dels kun-
der, han havde overtaget. brokermarkedet handler om relationer. relationen kan være både
                                              - 5 -
kort og lang. der kan være tale om, at en kunde ringer ind og siger, at de har brug for noget,
og så handles der. en sådan relation er typisk kort. relationen til samsung var lang. de bro-
kervirksomheder, han handlede med, havde eksisteret i mange år, men der var også nogle, der
var helt nye. fra opstillingen over hans kunder, leverandører og omsætningstal i 2004 husker
han hverken vaneypeco consulting eller osseni telecomunication lda. han mener ikke, der
var eksempler på, at man delte kunder. han ved ikke, hvordan kunderne blev fordelt, når en
broker stoppede. der var ingen fordelingsnøgle.
de eneste instrukser, han var underlagt, var, at han skulle udfylde et skema. skemaet var et
stykke papir, hvor man bl.a. skulle tjekke et firmas eksistens, dets leverandører og kunder.
man skulle tjekke, om firmaet var ”ok”. han kan ikke huske, hvad man i øvrigt skulle under-
søge omkring kunden. hvis det var en dansk virksomhed, kunne man ringe til told og skat.
hvis der skulle laves et tjek på en kunde eller en leverandør, var det ham selv, der ringede.
han kan ikke huske, om der ud over skemaet var skriftlige retningslinjer. der var månedlige
møder, hvor brokerne bl.a. fik instrukser om, at man skulle passe på, hvis ikke man vidste,
hvor varerne kom fra. brokerne fik ikke besked på, at de ikke måtte handle, men blot at de
skulle passe på. han kan ikke huske, om han har set et code of conduct fra england.
det var speditøren, som foretog varekontrol. nogle gange, hvis varerne var i danmark, fo-
retog brokerne selv kontrollen. i de fleste handler han var med i, var det speditøren, der fo-
retog varekontrollen. det skete meget sjældent, at de fik varer ind til kontrol. han har nogle
gange været ude hos speditøren og foretage kontrol, men brokere tjekker normalt ikke lageret.
når der var tale om ”trekanthandel”, dvs. når varen ikke kom til danmark, var det altid spe-
ditøren, der foretog kontrol. her blev varerne sendt direkte fra f.eks. sverige til hong kong
og passerede ikke en dansk speditør.
han fik ikke reklamationer. det får man ikke på brokermarkedet. det sker måske, men han
har aldrig selv oplevet det. han kendte ikke til begrebet ”momskarrusel” i 2001-2003, men
han blev senere bekendt med begrebet.
forholdet til t1, der var sød og rar, var godt. t1 havde til daglig mere at sige end peer kølen-
dorf. t1 var leder af brokerafdelingen, men han havde gang i mange ting. t1 havde med
                                               - 6 -
”business development” at gøre. han kendte ikke t1s kunder og leverandører, og der var
ikke konkurrence mellem t1 og ham.
stina grøndahl har forklaret bl.a., at hun er handelsuddannet. inden hun blev ansat i comitel,
var hun bl.a. ansat i santec international, også som broker, og i kiss technology, der ejes af
sisco systems. senere flyttede hun til fyn og startede som selvstændig med eget firma. i sit
eget firma var hun beskæftiget med brokervirksomhed som tidligere. hun opsøgte kunder og
solgte varer. på et tidspunkt blev hun træt af brokerbranchen. hun blev restauratør, men det
gik ikke, som det skulle. i en kort periode herefter var hun ansat som salgskonsulent på fyns
amtsavis. hun så comitels opslag i sommeren 2003, søgte jobbet og fik det. hun var i co-
mitel fra oktober 2003.
hun var til samtale hos t1 og mødte ikke i den forbindelse peer kølendorf. hun blev ansat
hos comitel med henblik på at få comitel ind på markedet for it-komponenter, som comitel
gerne ville tilføje til varesortimentet. det var også it-komponenter, hun tidligere havde arbej-
det med. i hendes tidligere ansættelse købte og solgte hun til kunder over hele verden. det
kunne f.eks. være ”broker til broker”-handler og handler med leverandører, distributører og
fabrikanter. det skulle blot være reelle og valide virksomheder, man handlede med.
da hun blev ansat hos comitel, skulle hun referere til t1. første gang, hun mødte peer kø-
lendorf, var på hendes første arbejdsdag. generelt havde hun ikke noget at gøre med peer
kølendorf. han var til stede i virksomheden, når hun var der, men hun havde hjemmearbejds-
plads, så hun var ikke selv ret meget i virksomhedens bygning.
peer kølendorf havde intet at gøre med brokeraktiviteten, herunder med kunder, leverandører
og produkter. det havde t1. peer kølendorf fulgte selvfølgelig tallene, om det gik godt eller
dårligt, men peer kølendorf havde i øvrigt ikke noget med brokerdelen af virksomheden at
gøre.
da hun blev ansat i comitel i 2003, var der en ung mand, der hed christopher batchelor. han
var også fra brokerbranchen, og de skulle køre parløb og sammen opbygge et marked for it-
komponenter.
                                               - 7 -
t1 skulle godkende hendes handler, idet der jo skulle være likviditet til rådighed. handlerne
foregik som et tværfagligt samarbejde. det var store handler, og der var flere, der skulle bruge
likviditet. hvis andre havde store handler, kunne man ikke nødvendigvis gennemføre dem
alle. det forhold, at der ikke var ubegrænsede midler, skabte ikke de store gnidninger.
hun handlede med alle slags it-komponenter, f.eks. cd rom-drev, dvd-drev, cpu’er og
ram-klodser. hun havde ikke sine egne kunder som sådan. kunderne var comitels, men hun
fandt dem og havde relationen til kunden. kunden handlede med hende, men fordi hun var
ansat hos et velrenommeret firma.
der var kun den skriftlige retningslinje, at man ikke måtte ryge, heller ikke i pauserne. der
var ikke retningslinjer om, at man ikke måtte handle med bestemte kunder. det var ”cash on
delivery”, så comitel skulle blot have pengene, før de frigav varer. heller ikke på leveran-
dørsiden var der skriftlige retningslinjer.
hun kendte til momskarruseller, da hun blev ansat. det var noget, de drøftede og var meget
opmærksomme på. told og skat var også inde flere gange og drøfte momskarruseller, men
told og skat kunne heller ikke lave en klar retningslinje til dem. man havde ingen retnings-
linjer for, hvordan man skulle undgå momskarruseller, men man var opmærksom på, hvor
varerne kom fra. det var en jungle, så de var påpasselige. hun kan ikke sige noget nærmere
om, hvordan denne påpasselighed kom til udtryk. hun var dog meget opmærksom på, at der
var tale om en proper handel. hun rådførte sig f.eks. med t1 og kunne finde på at tage refe-
rencer på kunden eller leverandøren. hun mener ikke, at hun er blevet præsenteret for et code
of conduct. hun ved ikke, hvad det betyder.
varerne, de købte, gik igennem en speditør, så der var ikke kontrol på lageret. de havde et
returvarelager, men det havde en meget begrænset størrelse. hun ”handlede med papkasser”,
som hun ikke så indholdet af. det var speditøren, der foretog varekontrollen. kontrollen be-
roede på en konkret aftale med speditøren. kasserne blev åbnet af speditøren, inden der blev
betalt. det var fordi, der var meget svindel, og det var en sikkerhed for kunden og for comi-
tel.
                                              - 8 -
hun var i comitel godt halvandet år. hun sagde op, fordi hun fik et bedre tilbud. med hensyn
til opstillingen over hendes kunder, leverandører og omsætningstal i 2004-2005 kan hun be-
kræfte, at hendes kunder og leverandører hovedsageligt var fra europa. der var slet ikke et
marked i østen. de kæmpede for at komme ind på markedet i østen, men det var ikke muligt.
at mange handler med virksomheder i østen ikke blev til noget, skyldtes f.eks. udsving i va-
lutakurs, at fragtomkostningerne var større, og tidsfaktoren. de kunne slet ikke matche mar-
kedet. det var ikke, fordi markedet var for farligt, men fordi de ikke kunne matche det. mar-
kedet i østen var desuden ikke hendes styrke.
hun mindes ikke, at der var et skema, hun skulle udfylde, når hun fik en ny kunde eller leve-
randør. med hensyn til sheng tangs forklaring om, at der var et skema vedrørende nye kun-
der og leverandører, der skulle udfyldes, arbejdede hun og sheng på vidt forskellige marke-
der. der var meget mere kontrol med mobiltelefonmarkedet, hvor omsætteligheden og hand-
lerne er større. det er nemmere at omsætte mobiltelefoner, som alle kan bruge, end it-kompo-
nenter.
peer kølendorf har supplerende forklaret bl.a., at rollefordelingen mellem t1 og ham var, at
han udstak retningslinjer for og delegerede opgaver til t1. ansvar handler om at påtage sig
en forpligtelse. han delegerede opgaver til t1, når det handlede om brokerdelen af comitels
virksomhed, og t1 påtog sig denne forpligtelse. t1 og han gik op ad hinanden hver dag. dø-
ren var altid åben, og der var løbende dialog imellem dem.
han kontrollerede, hvad der skete i virksomheden, ved at se i it-systemet. der kunne han se,
hvilke kunder og leverandører virksomheden havde, men han gik ikke i detaljer og kontrol-
lerede ikke, hvilke virksomheder der var tale om. kontrollen skete mindst en gang hver må-
ned, nogle gange på ugebasis.
han sendte oplysninger til told og skat en gang om måneden. der var bestemte rutiner for,
hvad der skulle gøres. told og skat fik oplysningerne om alle nye kunder og leverandører råt
for usødet.
det var økonomiafdelingen, der havde back office-funktionen, herunder bogholderi, ansvaret
for ind- og udbetalinger og for registrering af nye varenumre, kunder og leverandører mv. det
                                                - 9 -
var t1 som sælger ikke inde i. ingen af brokerne havde bemyndigelse til at foretage udgående
betalinger, som der normalt skulle være to til at foretage. ingen af brokerne var på listen over
mennesker, der var beføjet til at godkende udgående betalinger. brokerne havde dog adgang
til it-systemet og kunne se, når og om der var kommet penge ind, hvilket indebar, at der kunne
frigives varer til kunden. t1 kunne f.eks. ikke udstede en kreditnota til kunden. at udstede en
kreditnota var med hans revisors ord det samme som at udstede en check, hvilket skulle igen-
nem økonomiafdelingen. han betragtede denne funktionsopdeling som en relevant og til-
strækkelig opdeling. det var, hvad han kunne gøre. han kunne ikke være med i selve broke-
raktiviteten, der foregik over telefonen og blev håndteret af sælgerne.
i forhold til de retningslinjer, han udstak for t1, mener han, at man skal passe på med at være
for firkantet, så en egentlig liste var der ikke. ledelsen og t1 kiggede på code of conduct fra
england, som de var inspireret af. told og skat kunne heller ikke formulere retningslinjer. ud
over at sørge for at man ikke handlede med de forkerte, handlede det i høj grad om fornem-
melse og om at spørge sine øvrige samhandelspartnere.
i 2003 blev brokervirksomheden i comitel a/s udspaltet til comitel international a/s. i co-
mitel international a/s var der kun brokere. de øvrige funktioner ud over køb og salg, f.eks.
telefon, reception, lager og økonomi, herunder ind- og udbetalinger, lå stadig i comitel a/s.
comitel international a/s betalte hver måned for de ydelser, som comitel a/s udførte. co-
mitel international a/s kunne ikke fungere uden comitel a/s.
da han i forbindelse med udspaltningen blev direktør for moderselskabet, comitel a/s, blev
t1 operativ chef for comitel international a/s. der var ingen større forskel i måden, han og
t1 arbejdede på. det forhold, at t1 blev udnævnt til direktør i april 2004, gjorde således i
praksis ingen forskel. også efter udspaltningen var det ham og ikke t1, der havde samarbej-
det med told og skat.
udsagnet i hans forklaring for landsretten om, at t1 blev udnævnt som direktør, fordi ”han
reelt fungerede som sådan”, er udtryk for, at man i ledelsen syntes, at det var rimeligt, at t1
fik titlen som direktør i brokervirksomheden. som driftsleder fungerede t1 reelt som direktør,
men det overordnede tilsyn, som han forestod, var det samme efter udnævnelsen.
                                               - 10 -
med hensyn til hans forklaring for landsretten – som ikke fremgår af landsrettens dom – om at
en medarbejder ”selv må stå til ansvar, for det han laver”, ligger heri, at han havde pålagt t1
som ansat et ansvar og en forpligtelse. hvis ikke man som ansat påtager sig den forpligtelse
eller det ansvar, man bliver pålagt, bliver man irettesat og i værste fald fyret. han har ikke
med sin formulering tænkt på det juridiske ansvar, han som direktør fortsat var underlagt.
t1 blev ansat som forretningsudvikler og tog sig af nye ting. det var t1, der havde ansvaret
for brokeraktiviteten, og det undrede ham ikke, at t1 fik gang i denne aktivitet. t1 havde
også tidligere fået gang i andre nye ting, såsom cbb mobil a/s og sms a/s, der var store
succeser. det var desuden ikke kun t1, der stod for it-brokerdelen. der var også ansat andre
it-brokere.
en ”seriøs køber” er en køber, der holder ord. når en køber har indgået en aftale, der typisk
vil blive fulgt op af en fax – i dag en mail – er det vigtigt, at køberen overholder sin forplig-
telse og betaler. den ”useriøse køber” er den, der f.eks. springer fra, fordi prisen på varen har
ændret sig, når varen er på vej, og handlen ikke længere er lukrativ. dem vil man ikke handle
med igen. problemet opstår, når man så står med et parti, man ikke har solgt endeligt. på bro-
kermarkedet nytter det ikke noget at forfølge samhandelspartnere med sagsanlæg, der kan
tage flere år. det er bedre at tage et tab og komme videre.
overordnet har han faglig indsigt i brokermarkedet, men hvis en produktbetegnelse bliver
nævnt for ham, kan han ikke nødvendigvis sige, hvad det er. han har været i branchen i 50 år,
men han kender ikke tekniske betegnelser, for det er han ikke uddannet til. derfor har han
ansat folk, som har teknisk indsigt. for ham var det handelsvarer, comitel solgte. han mener
ikke, at man skal være teknisk uddannet for at drive handelsmæssig virksomhed. det væsent-
lige i brokermarkedet er selvfølgelig prisen, men det allervigtigste er leveringsevnen. det kan
godt være, at man kan købe komponenter billigere hos en fabrik, men hvis fabrikken ikke kan
levere, er det uden betydning. det gælder både for it-komponenter og mobiltelefoner.
han har ”prisindsigt” forstået på den måde, at han godt ved, hvordan priser på brokermarke-
det skabes, men han kendte ikke prisen på de enkelte varer. han så navnene på virksomhe-
dens kunder, så han vidste, hvad de hed, men han kendte dem ikke specifikt, for han deltog
ikke i selve brokeraktiviteten.
                                              - 11 -
han har ikke før denne sag hørt om en såkaldt ”trojansk hest”, hvor en ledende medarbejder i
et firma er medvirkende i svindlen, og hvor det således ikke kun er samhandelspartnere, der
begår svindlen.
bemærkningen i ledelsesberetningen i comitel international a/s’ årsrapport for 2006 om, at
grunden til, at virksomheden ophørte med brokeraktivitet, var, at der blev indført hæftelse for
moms, der ikke blev betalt i tidligere led i omsætningskæden, er ikke dækkende. uddybende
kan det siges, at det er meget vanskeligt at vide, hvad en samhandelspartner langt ude i kæden
foretager sig. det var også en medvirkende årsag, at t1, der var leder af brokerafdelingen,
ophørte i virksomheden. da han blev opmærksom på, at noget var galt, forsøgte han at gå til-
bage for at se, om han kunne have opdaget det. det kunne han ikke. dette forhold var nok til
at sige, at han ikke kunne fortsætte brokervirksomheden. det var også et medvirkende for-
hold, at han havde rapporteret løbende over for told og skat, hvilket heller ikke før ret sent
førte til, at svindlen blev afdækket. det var en ny form for svindel, man ikke havde kendt til
tidligere.
han gik ud fra, at hvis told og skat lå inde med oplysninger, der gav anledning til mistanke
om momskarruselsvig, havde han fået dem. når comitel så noget, der så mystisk ud, an-
meldte de det. det kunne f.eks. være papkasser, der så forkerte ud. told og skat tog så ud til
speditøren. efterfølgende hørte han ikke ret meget andet end, at der måske blev sagt tak for
tippet. han har også oplevet, at han blev tilbudt nokia-telefoner meget billigere, end de kunne
købes for fra fabrikken. det anmeldte de også og blev takket. i forhold til de lister, han sendte
til told og skat med nye kunder og leverandører, ville han have forventet at få et praj, hvis
der var en mistanke om, at der var en ny form for momskarruseller, han ikke var bekendt med,
men han fik ingen advarsler.
problemerne i forhold til det engelske marked, som er omtalt i landsrettens dom, kan han ikke
tidsfæste præcist. det handler formentlig om, at det engelske toldvæsen var begyndt at skride
ind over for momskarruseller, hvilket der ikke var noget af i danmark på det tidspunkt. i
england gik man ind og standsede udbetalingen af negativ moms, og det standsede hele det
engelske brokermarked. det gik i et tilfælde ud over et dansk selskab, og det påvirkede også
det marked, comitel international a/s handlede i.
                                                  - 12 -
i forhold til det omsætningsmål, der blev formuleret ultimo 2003 på 2 mia. kr., er et sådant
mål på brokermarkedet udtryk for et håb og et gæt. man kan ikke sige, hvordan markedet ud-
vikler sig. det kræver, at der er varer, som nogen mangler. i givet fald tyer man til broker-
markedet, fordi man ikke kan få varerne fra fabrikkerne. hvis fabrikkerne i stedet havde pro-
duceret mere, end de kunne bruge, var målet ikke blevet indfriet. de 2 mia. kr. er formentlig
udtryk for, at virksomheden havde en ambitiøs bestyrelse. målet viste sig at blive indfriet,
men det kunne lige så godt være gået den anden vej. det var f.eks. relationen til gode kunder
som samsung, der gjorde, at målet kunne nås.
omsætningsmålet skulle t1 og hans ansatte realisere. det foregik ikke sådan, at bestyrelsen
blot satte et mål. målet blev fastlagt sammen med t1, og han mener ikke, det var et mål, som
t1 og hans ansatte blev presset til. der var ledelsesmæssig opbakning til at nå målet f.eks. i
kraft af at sørge for, at der var likviditet til rådighed. han var ikke selv med til at finde kun-
der, leverandører og produkter.
i forhold til stina grøndahls forklaring om, at der var problemer vedrørende handlen med
fjernøsten, har han ikke hørt om sådanne problemer tidligere. spørgsmålet er, hvor meget
stina grøndahl vidste om det, da hun selv primært handlede med europæiske virksomheder.
han havde en løbende dialog med t1. instrukser om tiltag over for momskarruselsvig blev
f.eks. givet på basis af, hvad man havde hørt og læst. på den måde var man advaret om, hvad
det var for nogle momskarruseller, som blev benyttet. f.eks. var det et faretegn, at den pris,
der blev tilbudt, var lavere end markedsprisen, men det var ikke noget, der kunne fastsættes
entydige retningslinjer for. et andet faretegn kunne som nævnt være en ”useriøs køber”.
for at undgå at handle med selskaber, der drev momskarruselsvig, forhørte man sig i bran-
chen og tog referencer, når man fik nye samhandelspartnere. det var noget, sælgerne selv
skulle dyrke, og han tog typisk ikke selv referencer. han tog selv referencer i forbindelse med
opstarten af samhandlen med solid trading aps, der var en dansk virksomhed. han havde
ikke kontakt med folk i brokermarkedet og kunne kun selv undersøge i danmark.
                                              - 13 -
han kan ikke sige noget om, at en bestemt procentdel af en brokervirksomheds omsætning vil
være relateret til momskarruselsvig, men de kendte til momskarruselsvig fra artikler. ifølge
artiklerne var der ikke problemer i danmark.
han var vidende om, at man i 2003 havde ændret momsreglerne, sådan at reglerne var de
samme i relation til samhandel med selskaber i europa og tredjelande, herunder hong kong,
men toldkontrollen var ikke den samme. her var der vidt forskellige regler. i forhold til han-
del med tredjelande var momskarruselsvig ikke oplagt, da der var store omkostninger forbun-
det med at sende varer til f.eks. hong kong.
han fik ikke noget tilsagn fra told og skat om, at han ville blive underrettet, hvis told og
skat havde mistanke om momskarruselsvig, men han forventede at få oplysninger om en
eventuel mistanke, fordi han sendte lister til told og skat og blev rykket, hvis listerne ikke
kom. derfor forventede han, at listerne blev brugt til noget. han vidste ikke, hvad listerne
blev brugt til, men gik ud fra, at de blev brugt til at følge varerne, f.eks. til hong kong. ingen
fra told og skat har fortalt ham, at varerne kunne følges til hong kong, men han mener at
told og skat har den mulighed.
de interne dokumenter fra told og skat, som viser, at der har været møder allerede i 2003
vedrørende bl.a. mistanke om momskarruselsvig, blev han ikke gjort bekendt med før denne
sag.
han og hans virksomheder er ikke i dag i besiddelse af bogførings- og regnskabsmateriale
vedrørende comitel international a/s. der er en vis elektronisk bogføring, men den er sam-
menlagt, og man kan ikke se ret meget. man kan f.eks. ikke periodedele en omsætning.
han kender ikke specifikke produktbetegnelser og ved f.eks. ikke, at ”infineon tsop” er en
microprocesser, og hvad ”samsung branded dice” dækker over. han har importeret elektro-
nik i 50 år og mener ikke, at det er nødvendig viden for at drive en handelsvirksomhed.
han mener, at t1 spurgte ham i forbindelse med, at comitel gik ind i handlen med pornokort.
han ved ikke, hvorfor comitel forlod markedet.
                                              - 14 -
højesterets begrundelse og resultat
sagens baggrund og hovedproblem
sagen angår, om peer kølendorf er erstatningsansvarlig for det tab på 144.080.700 kr., som
skatteministeriet har lidt ved, at comitel international a/s fik tilbagebetalt moms vedrørende
perioden november 2003 til november 2004, som forudgående handelsled svigagtigt unddrog
skat. lederen af comitel internationals brokervirksomhed, t1, er idømt 5 års fængsel for
skyldnersvig i form af deltagelse i momskarruselsvig som led i det såkaldte gul feber-
sagskompleks.
skatteministeriets hovedsynspunkt er, at peer kølendorf som ultimativ hovedaktionær og be-
styrelsesmedlem samt daglig leder af comitel international – i perioden frem til den 16. april
2004 tillige som registreret direktør – har handlet ansvarspådragende ved ikke at sikre en for-
svarlig organisering af og et tilstrækkeligt tilsyn med selskabets brokervirksomhed.
ansvarsbedømmelsen
spørgsmålet om peer kølendorfs erstatningsansvar skal bedømmes efter dansk rets alminde-
lige erstatningsregel (culpareglen), hvorefter det afgørende er, om peer kølendorf har forvoldt
skats tab forsætligt eller uagtsomt (uforsvarligt), jf. dagældende aktieselskabslovs § 140,
nugældende selskabslovs § 361.
som anført af landsretten må det lægges til grund, at peer kølendorf ikke vidste, at de pågæl-
dende handler med it-komponenter og internet access-kort indgik i momskarruselsvig. peer
kølendorf kan derfor kun blive erstatningsansvarlig, hvis skatteministeriet godtgør, at han har
udvist en uforsvarlig adfærd i forbindelse med organiseringen af eller tilsynet med selskabets
brokervirksomhed.
peer kølendorf havde fra sit virke i branchen kendskab til tidligere anvendte momskarruseller
på brokermarkedet og til de risici for svig, der var forbundet hermed.
uanset dette og uanset den generelle risiko for momssvig på brokermarkedet kan det efter
højesterets opfattelse ikke i sig selv anses for ansvarspådragende for peer kølendorf, at sel-
                                               - 15 -
skabet gik ind i brokermarkedet for it-komponenter mv., hvilket skatteministeriet da heller
ikke har gjort gældende.
det kan endvidere ikke i sig selv anses for ansvarspådragende, at selskabets brokervirksom-
hed ikke var indrettet således, at selskabet alene benyttede sig af retten til momsfradrag, efter
at selskabet havde kontrolleret, at de tidligere handelsled havde angivet og betalt momsen.
om peer kølendorf ved organiseringen af eller tilsynet med selskabets brokervirksomhed ud-
viste en uforsvarlig adfærd, beror herefter på de konkrete omstændigheder i sagen, herunder
om han undlod at tilrettelægge selskabets virksomhed således, at selskabet afstod fra at handle
i tilfælde, hvor omstændighederne gav anledning til mistanke om svig eller uregelmæssighe-
der i tidligere handelsled.
brokervirksomheden, som oprindelig var en afdeling i comitel a/s og omfattede handel med
radiokommunikationsudstyr og mobiltelefoner, blev som led i ophørsspaltningen af selskabet
i 2003 overført til comitel international. t1 havde været ansat i comitel fra 1992-96 som
elektromekaniker og senere leder af værkstedet. i august 2000 blev han ansat som forret-
ningsudvikler og ansvarlig for brokerhandlen med mobiltelefoner i comitel, og som led i om-
struktureringen blev han overført til comitel international. i 2003 besluttede bestyrelsen på
t1s initiativ at udvide brokerforretningen til også at omfatte handel med it-komponenter.
som anført af landsretten var t1 en nøgleperson i virksomheden på grund af sin faglige kom-
petence inden for it og mobiltelefoni og sit personlige netværk. brokerhandlen med mobiltele-
foner havde ikke givet anledning til problemer under hans ledelse i 2000-2003, og han nød en
høj grad af tillid fra direktion og bestyrelse. t1 blev ansat som daglig leder af brokerforret-
ningen, fordi bestyrelsen og direktionen ønskede at anvende hans ekspertise og netværk til at
udvikle denne forretning.
efter bevisførelsen, herunder de afgivne forklaringer, lægger højesteret til grund, at peer kø-
lendorf, der betragtede t1 som sin højre hånd, instruerede ham om at sørge for, at brokerne
traf forholdsregler for at undgå, at comitel international blev involveret i momskarruselsvig.
                                              - 16 -
peer kølendorf, der havde kontor i de samme lokaler som de få øvrige medarbejdere i co-
mitel international, havde daglig kontakt med t1 og de øvrige brokere og fulgte løbende op
på udviklingen i selskabets økonomi, herunder omsætning, omkostninger, resultat og budget,
ligesom han dagligt fulgte bevægelserne på selskabets bankkonti. bevisførelsen giver ikke
grundlag for at fastslå, at peer kølendorf gennem sin kontakt med t1 og de øvrige brokere
eller gennem sin kontrol af selskabets økonomi mv. burde have fået mistanke om, at tidligere
handelsled var involveret i momskarruselsvig. de oplysninger, som skatteministeriet har
modtaget fra myndigheder i andre eu-lande om comitel internationals eu-samhandelspart-
nere i 2003 og 2004, kan ikke føre til en anden vurdering.
ud over den nævnte kontrol med selskabets økonomi mv. sendte peer kølendorf efter aftale
med skat i flere år månedlige lister over selskabets nye kunder og leverandører til skat.
dette må antages at have medvirket til at styrke peer kølendorf i opfattelsen af, at selskabet
havde truffet de fornødne forholdsregler for at undgå at blive involveret i momskarruselsvig.
på den anførte baggrund finder højesteret det ikke godtgjort, at peer kølendorf ved den op-
gavefordeling, der blev gennemført mellem ham og t1, eller som følge af manglende tilsyn
eller kontrol med brokervirksomheden har udvist uforsvarlig adfærd.
peer kølendorf er herefter ikke erstatningsansvarlig for skats tab.
konklusion
højesteret stadfæster dommen.
                                     thi kendes for ret:
landsrettens dom stadfæstes.
i sagsomkostninger for højesteret skal skatteministeriet betale 3.750.000 kr. til peer kølen-
dorf.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
                             højesterets dom
                            afsagt fredag den 29. juni 2018
sag 129/2017
(1. afdeling)
roy pedersen
(advokat bjarne korsgaard, beskikket)
mod
nørhede-hjortmose vindudvikling aps
(advokat jens erik pedersen)
i tidligere instanser er afsagt dom af retten i herning den 5. januar 2016 og af vestre lands-
rets 10. afdeling den 29. marts 2017.
i pådømmelsen har deltaget fem dommere: thomas rørdam, poul dahl jensen, henrik
waaben, jens kruse mikkelsen og anne louise bormann.
påstande
appellanten, roy pedersen, har nedlagt påstand om, at indstævnte, nørhede-hjortmose vind-
udvikling aps, skal betale 140.000 kr. med procesrente fra sagens anlæg.
nørhede-hjortmose vindudvikling aps har påstået stadfæstelse af landsrettens dom.
supplerende sagsfremstilling
der er for højesteret afspillet en videosekvens og forevist billeder optaget af isofilm, der
viser vindmøllerne set fra ejendommen.
af skønserklæring fra sweco danmark a/s fremgår, at skønsmand bo søndergaard i en peri-
ode over 14-16 dage i april 2018 har foretaget støjmålinger omkring ejendommen. i perioden
                                                - 2 -
varierede vindhastigheden fra vindstille til ca. 10 m/s. af hans opgørelse over støjniveauet
fremgår:
              trehedevej 14                støjniveau inkl. trafik     støjniveau uden trafik
               hele døgnet                 40 db(a) - 55 db(a)         25 db(a) - 50 db(a)
               om natten                   30 db(a) - 50 db(a)         25 db(a) - 50 db(a)
af mailkorrespondance af 6. april 2018 mellem advokat jes andersen, som er advokat i andre
sager, som er behandlet sammen med denne sag, og bo søndergaard fremgår, at jes andersen
anmodede om at få bekræftet, at lydmålingerne ville blive foretaget ved ejendommene på om-
råder, hvor beboerne primært opholder sig, eksempelvis terrasser, gårdspladser etc.
af bo søndergaards svar fremgår bl.a.:
      ”ved de 3 boliger, hvor der var beboere hjemme under opstillingen var det kun her-
      ningvej 120, som havde specifikke ønsker, da jeg mener de konflikter med alm praksis
      valgte vi en anden position.
      den kan selvfølgelig ændres. de øvrige målepositioner har vi valgt på egen hånd, men
      her har det primært været hensynet til at minimere støjen fra træer og buske, der har væ-
      ret udslagsgivende. det er ikke udpræget opholdsarealer i den forstand du beskriver. vi
      har vurderet på de almindelige opholdsarealer og fundet dem uegnede på grund af vege-
      tationsstøjen i de fleste tilfælde.”
af skønserklæringen fra sweco fremgår endvidere bl.a.:
      ”3       fremgangsmåde
      målepositionerne er valgt ved de enkelte boliger som repræsenterende fritfeltsstøjni-
      veauer, der sædvanligvis anvendes ved vurdering af støj. dog er målepositionerne ved
      boligerne på herningvej tilpasset beboernes ønsker og resultaterne repræsenterer ikke
      fritfeltsniveauer. målemikrofonerne er placeret 2 meter over lokalt terræn.
      …
      4        måleopstillinger
      det er tilstræbt at vælge målepositioner, hvor støj fra vindmøller fremstår så tydeligt
      som muligt og hvor forstyrrende støj fra vegetation og lignende er reduceret så meget
      som muligt.
      …
      4.9      definitioner
      i denne rapport anvendes følgende begreber.
      …
                                                - 3 -
      la90: det a-vægtede støjniveau i db med referenceværdien 20 µpa, der er overskredet i
      90 % af tiden.
      …
      7        usikkerhed
      det er ikke muligt at anslå en usikkerhed på målingerne. de målte værdier vurderes at
      være repræsentative for forholdene ved boligerne og det er sandsynligt at en gentagelse
      af målingerne vil vise tilsvarende resultater.
      8        grænseværdier
      målingerne er ikke gennemført efter gældende metoder for måling af støj fa vindmøller
      og kan ikke kobles til grænseværdierne for støj fra vindmøller i miljøministeriets be-
      kendtgørelse.
      9        vurdering
      på baggrund af målingerne er det muligt at vurdere støjen ved de enkelte boliger som
      funktion af vindhastighed og tid på døgnet. ved at anvende la90 er det muligt at opnå et
      mål for støjbelastningen med en væsentligt reduceret påvirkning fra trafikstøj og lig-
      nende kortvarige hændelser. for boliger med kontinuert trafikstøj vil også la90 indehol-
      de bidrag fra trafikstøjen. det må forventes at resultaterne er påvirket af vindmøllestøj,
      vindstøj i vegetationen samt andre naturligt forekommende støj i området.
      resultaterne for den stille periode om natten giver sandsynligvis et bedre indtryk af den
      støj, der er i området uden trafikstøj.”
anbringender
roy pedersen har supplerende anført navnlig, at taksationsmyndighedens arbejdsgrundlag var
mindre egnet til vurdering af værditabet, fordi visualiseringsmaterialet, som taksations-
myndigheden var i besiddelse af, ikke på nogen måde gav et retvisende billede af de visuelle
gener på ejendommen. disse er dokumenteret for højesteret ved fremlæggelse af film og bil-
leder optaget af isofilm.
det er endvidere med de fremlagte støjmålinger foretaget af skønsmand bo søndergaard fra
sweco dokumenteret, at støjbelastningen på ejendommen var væsentligt større end den støj,
der blev beregnet forud for og lagt til grund ved taksationsmyndighedens afgørelse. de ind-
hentede målinger understøtter endvidere skønsmand leif stephansens erklæring om sin ople-
velse af støjen på ejendommen.
der er herefter et sikkert grundlag for at tilsidesætte taksationsmyndighedens afgørelse.
                                              - 4 -
nørhede-hjortmose vindudvikling har supplerende anført navnlig, at det følger af højesterets
dom af 15. august 2017 (ufr 2017.3354), at tilsidesættelse af taksationsmyndighedens afgø-
relse kræver et sikkert grundlag. et sådant sikkert grundlag foreligger ikke.
visualiseringsmaterialet i form af film og billeder optaget af isofilm bekræfter, at taksati-
onsmyndighedens visualiseringsmateriale af generne i alt væsentligt var korrekt.
støjmålingerne foretaget af sweco til brug for sagen for højesteret har ikke nogen bevismæs-
sig betydning for værditabsafgørelsen, idet vindmøllestøjen ikke er adskilt fra den øvrige
baggrundsstøj herunder bl.a. fra vindstøjen i vegetationen. derudover viser målingerne, at
støjen på ejendommene er væsentligt højere målt gennemsnitligt over hele døgnet end gen-
nemsnitligt i nattetimerne. støjen fra vindmøller og vegetation er påvirket af vejr- og vindfor-
hold, men er ellers uændret henover hele døgnet, hvorimod øvrig baggrundsstøj tilsyneladen-
de påvirker støjbilledet væsentligt i dagtimerne og dermed døgngennemsnittet.
højesterets begrundelse og resultat
nørhede-hjortmose vindudvikling aps har opstillet 22 vindmøller i nærheden af roy peder-
sens ejendom. vindmøllerne er 149,90 meter høje, og den nærmeste vindmølle er opstillet
767 meter fra boligen. samtidig med opstillingen af de 22 vindmøller blev der i området ned-
taget 6 vindmøller med en højde på lige under 100 meter.
parterne er enige om, at de nye vindmøller har medført et værditab på ejendommen, og at
nørhede-hjortmose vindudvikling skal betale for værditabet efter § 6 i lov om fremme af
vedvarende energi.
taksationsmyndigheden har i overensstemmelse med lovens ordning vurderet værditabet in-
den opstilling af de nye vindmøller. taksationsmyndigheden har vurderet, at roy pedersens
ejendom før nedtagning af de gamle vindmøller og opstilling af de nye var 1,5 mio. kr. værd,
og at de nye møller som følge af visuelle gener, støjgener og gener fra skyggekast ville med-
føre et værditab på 400.000 kr. nørhede-hjortmose vindudvikling har betalt dette beløb.
skønsmand leif stephansen har efter nedtagningen af de gamle møller og opstilling af de nye
vurderet, at ejendommen før de nye møller var 1,8 mio. kr. værd, og at de nye møller har
                                                 - 5 -
medført et værditab på 540.000 kr. sagen angår værditabet, som ifølge roy pedersen skal
udmåles som vurderet af skønsmanden.
som fastslået ved højesterets dom af 15. august 2017 (ufr 2017.3354) kan der ikke ske til-
sidesættelse af taksationsmyndighedens skøn over værditabets størrelse, medmindre der er et
sikkert grundlag herfor. tilsidesættelse vil f.eks. kunne ske, hvis taksationsmyndighedens
skøn er baseret på forudsætninger om gener i form af visuelle påvirkninger, støj og skygge-
kast mv., som har vist sig ikke at holde stik efter opstilling af møllerne, og dette må antages at
have betydning for vurderingen af værditabet. tilsidesættelse af skønnet kan også ske, hvis
det med fornøden sikkerhed kan lægges til grund, at taksationsmyndighedens afgørelse om
værditabet afviger væsentligt fra det, som efter bevisførelsen må anses for ejendommens reel-
le værditab. det er ikke i sig selv tilstrækkeligt bevis herfor, at der foreligger en skønserklæ-
ring med en anden konklusion om værditabets størrelse, heller ikke selv om skønsmandens
vurdering er foretaget på baggrund af en besigtigelse efter opstilling af vindmøllerne.
efter bevisførelsen, herunder de støjmålinger, som er foretaget af delta efter opsætningen
af vindmøllerne, de fremlagte videooptagelser og billeder samt de afgivne forklaringer, finder
højesteret, at de faktiske forhold efter opsætningen af vindmøllerne i alt væsentligt svarer til
de forudsætninger om generne, som blev lagt til grund af taksationsmyndigheden. for så vidt
angår de støjmålinger, som er udført af sweco, bemærker højesteret, at det støjniveau, som er
målt, bl.a. indeholder støj fra vegetation mv. disse støjmålinger kan derfor ikke tillægges be-
tydning.
taksationsmyndigheden har vurderet, at generne fra vindmøllerne ville medføre et samlet
værditab på 400.000 kr. det forhold, at skønsmanden har vurderet værditabet til 540.000 kr.,
er ikke i sig selv tilstrækkeligt bevis for, at taksationsmyndighedens skøn over værditabet
afviger væsentligt fra det reelle værditab. højesteret finder, at der heller ikke i øvrigt i sagen
foreligger sådanne oplysninger, at der er et tilstrækkeligt sikkert grundlag for at tilsidesætte
taksationsmyndighedens vurdering af værditabet.
da der herefter ikke er grundlag for at tilsidesætte taksationsmyndighedens skøn over værdi-
tabet på roy pedersens ejendom, stadfæster højesteret dommen.
                                             - 6 -
                                    thi kendes for ret:
landsrettens dom stadfæstes.
i sagsomkostninger for højesteret skal roy pedersens retshjælpsforsikring, subsidiært stats-
kassen, betale 25.000 kr. til nørhede-hjortmose vindudvikling aps. de idømte sagsomkost-
ningsbeløb skal betales inden 14 dage efter denne højesteretsdoms afsigelse og forrentes efter
rentelovens § 8 a.